《益老于雁山筑庵名曰来风小隐来求诗且约相见 其二》
宋代·许及之

未终棋局烂腰柯，系日长绳竟若何。报国有心祇皎洁，效忠无若恐蹉跎。

秋怀拟向樽前遣，归梦偏于马上多。八月钱塘江上景，可能作意莫相过。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。